שייקה לוי

ישעיהו (שייקה) לוי (נולד ב־13 בדצמבר 1939) הוא שחקן, קומיקאי וזמר ישראלי. הוא ידוע במיוחד כחבר בשלישיית "הגשש החיוור". חתן פרס ישראל לשנת 2000 (ה'תש"ס) כחלק מחברותו בקבוצה.

==ביוגרפיה==
שייקה לוי נולד בקהיר בירת מצרים בשם שעיה לוי, למשפחה בת שבע נפשות. ב־1944, כשנה אחרי שמת אביו משה, עלה לישראל עם אימו, אחיו ואחותו והם הגיעו למחנה העולים בגבעות זייד. בהגיעם שינה פקיד את שמו של לוי לישעיהו. ממחנה העולים עבר שייקה לבדו לקיבוץ עין הים לבקשת שלום סגל, לימים מחנכו. את כל שנות ילדותו ונעוריו עד גיוסו לצה"ל הוא העביר בקיבוצים עין הים, עין כרמל וגבעת ברנר. את שירותו הצבאי עשה בלהקה הצבאית של פיקוד הגדנ"ע ואחר כך בלהקת פיקוד המרכז. לאחר שחרורו הופיע ב-1960 ב"מועדון השעות הקטנות" בצפת. התקבל לתיאטרון הקאמרי, ואף הספיק לשחק בתפקיד קטן במחזה "הלילה השנים עשר". זמן קצר לאחר מכן הצטרף ללהקת התרנגולים.

ב־1963 הקים אברהם דשא (פשנל) בצוותא עם לוי, גברי בנאי וישראל פוליאקוב, גם הם מלהקת התרנגולים, את שלישיית "הגשש החיוור". הגשש החיוור העלתה במשך ארבעים שנה עשר תוכניות בידור, יצרה כמה סרטי קולנוע, הקליטה שירים רבים והפכה לנכס צאן ברזל של הבידור הישראלי.

ב־1962 שיחק בסרט "סיניה". ב־1964 שיחק בסרט "סלאח שבתי". ב־1966 שיחק בסרט "פורטונה", ב־1967 שיחק בסרט "ארבינקא" וב־1968 שיחק בסרטים "השכונה שלנו", "כל ממזר מלך" ו"המטרה טיראן". ב-1970 שיחק בסרט התרוממות.

ב־1976 גילם את ויקטור חסון, דמות שהפכה לקאלט, בסרט "גבעת חלפון אינה עונה". ב־1979 הופיע בתפקיד שוקי חפציבה בסרט "שלאגר". ב־1986 גילם את יו"ר הוועד הבניין, מר עצמון, בסרט "הקרב על הוועד".

בין 1993 ל־1999 שימש לוי יושב־ראש אמ"י, אגודת אומני ישראל.

ב־1999 הוציא את אלבום הסולו הראשון שלו: "שייקה לוי".

משנת 1993 ועד היום לוי משמש כחבר הנהלת "אשכולות".

ב־1996 הוציא את "סיפורים עם רוטב", ספר בישול פרי עטו שהכיל מתכונים וסיפורים משעשעים מהחיים.

ב־2000 זכתה שלישיית הגשש החיוור בפרס ישראל למפעל חיים – תרומה מיוחדת לחברה ולמדינה. באותה השנה, התפרקה השלישייה וחדלה מלהופיע עוד.

בין השנים 2003–2006 גילם את אלביס בסדרת הטלוויזיה "אסתי המכוערת".

ב־2004, ביום העצמאות ה־56 של מדינת ישראל הנחה בטלוויזיה את המשדר "56 סיבות לאהוב את ישראל".

בעת המחאה החברתית בשנת 2011 הלחין ושר את שיר המחאה של חברו קובי לוריא "נומי ארץ אהובה". השניים כתבו, הלחינו ושרו שירים יחד במשך שנים אחדות.

ב־2012 שיחק בסרטו של שמי זרחין "העולם מצחיק" בתפקיד עצמו.

ב־2013 קיבלה שלישיית "הגשש החיוור" פרס מפעל חיים במסגרת טקס פרסי אופיר של האקדמיה הישראלית לקולנוע וטלוויזיה ופרס מפעל חיים בפסטיבל הסרטים הישראלי בלוס אנג'לס.

ב־2020 הוענקו לשייקה לוי ולגברי בנאי תוארי "יקיר העיר תל אביב-יפו".

== חיים אישיים ==
לוי נשוי לאורנה והם מתגוררים בתל אביב.

==יצירותיו==
====סרטים ותוכניות טלוויזיה====
*סיניה (1962), בתפקיד הטייס המצרי
*סאלח שבתי (1964), בתפקיד שמעון שבתי
*פורטונה (1966)
*מוישה ונטילטור (1966)
*ארבינקא (1967), בתפקיד פרידריך
*השכונה שלנו (1968)
*המטרה טיראן (1968)
*הצד השני (1968)
*כל ממזר מלך (1968)
*התרוממות (1970)
*גבעת חלפון אינה עונה (1976), בתפקיד ויקטור חסון
*חמש מאות אלף שחור (1977), בתפקיד עצמו
*שלאגר (1979), בתפקיד סמי ושוקי
*הקרב על הוועד (1986), בתפקיד מר עצמון
*המלך ואני – דיבוב (1999)
*אסתי המכוערת (2003), בתפקיד אלביס
*אדומות (2004)
*אלביס, רוזנטל והאשה המסתורית (2005)
*העולם מצחיק ׁ(2012), בתפקיד עצמו
*המופע של שביט ונטורה (2012), בתפקיד יו"ר ועד הבית
*מלך הפינגווינים (2013), בתפקיד המספר

====תוכניות לילדים====
*במבוני אין כמוני (2005)

====תוכניות בידור ומחזות זמר====
*ישעיהו פרק ב' (2005) (מופע יחיד)
*גבירתי הנאווה (2002) בתפקיד אלפרד דוליטל

====דיסקוגרפיה====
*פסקולים, תוכניות ואוספים של הגשש החיוור.
*שייקה לוי (אלבום סולו, 1999)
*כמו שקיוויתי (אלבום סולו, 2010)
*רציתי לומר (אלבום סולו, 2012)
*שייקה לוי דור 3 (מארז משולש)

==== ספרים ====
*סיפורים עם רוטב (1996)

== קישורים חיצוניים ==

* 
* 
* 
* 
* [https://web.archive.org/web/20110721135416/http://www.givat-brenner.co.il/event.asp?eventID=643 שייקה לוי "המפקח" מתוך סיפורי גבעת ברנר]
* 
* 
* 
* 
* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:בדרנים ישראלים
קטגוריה:זוכי פרס ישראל על תרומה מיוחדת לחברה ולמדינה
קטגוריה:הגשש החיוור
קטגוריה:משתתפי פסטיבל הזמר והפזמון
קטגוריה:משתתפי פסטיבל הזמר המזרחי
קטגוריה:זמרים השרים בעברית
קטגוריה:זמרים ישראלים
קטגוריה:עולים במלחמת העולם השנייה
קטגוריה:ראשי אמ"י
קטגוריה:זוכי פרס משה הלוי
קטגוריה:קומיקאים יהודים ישראלים
קטגוריה:חברי להקת הגדנ"ע
קטגוריה:חברי להקת פיקוד המרכז
קטגוריה:חברי להקת התרנגולים
קטגוריה:יקירי תל אביב-יפו לשנת 2020
קטגוריה:ישראלים שנולדו ב-1939